Middelsstore til ganske store (20-40 millimeter), avlange, brungule til brune trebukker. Antennene er tynne og omtrent halvparten så lange som kroppen, kjevene er ikke forstørrede. Pronotum er mye bredere enn langt, rundet til trapesformet uten store pigger eller påfallende sagtagging langs ytterkanten. Det er oftest et par mer eller mindre trekantede, blank groper i midten. Dekkvingene er parallellsidige med stumpvinklede "skuldre", overflaten kraftig punktert og mer eller mindre læraktig.